钦定古今图书集成/理学汇编/学行典/第047卷 > 朱子大全集 > 《与郭冲晦》
## 钦定古今图书集成/理学汇编/学行典/第047卷 > 朱子大全集 > 《与郭冲晦》

“性善之善，非善恶之善。”某窃谓极本穷原之善，与善
恶末流之善，非有二也，但以其发与未发言之有不
同耳。盖未发之善，只有此善；而其发为善恶之善者，
亦此善也。既发之后，乃有不善以杂焉，而其所谓善
者，即极本穷原之发耳。《丛书》所谓“无为之时，性动之
后”者，既得之矣，而又曰“性善之善，非善恶之善”，则某
窃恐其自相矛盾，而有以起学者之疑也。